《龙潭道中雨后同陈小梧詹湘亭赋》
清代·沈清瑞

一雨凉如此，西风吹苎衣。数萤随露下，独鸟背烟飞。

驿路秋声早，溪桥夜火微。共投何处宿，隔水叩柴扉。

作者简介：（1758—?）江苏吴县人，初名南沅，字吉人，号芷生。沈起凤弟。乾隆五十二年进士，官知县。少慧，有“小鸿博”之誉。工诗文，宗法六朝，词亦灵隽。年未四十而卒。有《沈氏群峰集》、《保春词》、《韩诗故》、《孟子逸语》、《史记补注》。